Sahob Joʻraev. Sahob Joʻraev (1987-yil 19-yanvarda tugʻilgan) – oʻzbekistonlik nafaqadagi professional futbolchi. Sahob odatda chap qanot himoyachisi sifatida oʻynagan. Futbolchilik faoliyati. MHSK oʻsmirlar sport maktabi tarbiyalanuvchisi. Joʻraev faoliyatini Toshkentning „Lokomotiv“ klubida boshlagan va 2005—2007-yillarda oʻynagan. 2008—2014-yillarda „Bunyodkor“ jamoasida oʻynagan. 2014-yilda yana Toshkentning „Lokomotiv“ klubigaoʻtgan va liga turnirida toʻrtta oʻyin oʻtkazgan. 2015-yilning fevral oyida Olmaliq FK bilan shartnoma imzolagan. 2016-yil boshida „Oqtepa“ klubi bilan shartnoma imzolagan va bu shartnoma tez orada tugatilgan. Shundan soʻng futbolchilik faoliyatini yakunlab, biznes bilan shugʻullanishni boshlagan va murabbiy sifatida ham oʻqishni boshlagan. Xalqaro oʻyinlar. U 2009-yilning 11-fevralida Bahraynga qarshi oʻyinda debyut qilgan. 2009—2013-yillar oraligʻida Joʻraev Oʻzbekiston terma jamoasi safida 23 ta oʻyinda maydonga tushgan. Sahob 2011-yilgi Osiyo Kubogida Oʻzbekiston terma jamoasi tarkibida ishtirok etgan.